ROMÂNIA						   Anexa 1 la HCL nr.         /2026
JUDEŢUL ALBA
MUNICIPIUL ALBA IULIA
PRIMAR
[bookmark: p-220023841]Regulament
de organizare şi funcţionare a serviciului social 
Centrul de zi pentru persoane vârstnice 

Codul serviciului social:  881.3.2.CZ.PV.
	
	
	
	

	
	Serviciul este multifuncțional (MF):
	Lista codurilor:

	
	□ Da
	☒ Nu
	1. ……... 
2. ……



1. DENUMIREA SERVICIULUI SOCIAL: ,,Centrul de zi pentru persoane vârstnice”
 Prevederile prezentului regulament sunt obligatorii pentru personalul serviciului social și furnizorul de servicii sociale.
2. IDENTIFICAREA SERVICIULUI SOCIAL
(1) Date privind FSS:
Denumirea FSS: Direcţia de Asistenţă Socială Alba Iulia, din subordinea Consiliului Local Alba Iulia. Adresa completă: localitatea Alba Iulia județul Alba, str. Republicii nr.26, codul poștal 510174 
Posesor al Certificatului de acreditare cu nr. 006607seria AF, eliberat la data de 17.10.2019.
	
	Categoria FSS*:
	 ☒Public
□ Privat



(2) Date privind serviciul social:
	Serviciul social face parte din clasa/categoria/tipul major al serviciilor sociale*:
	Servicii sociale cu cazare
1. Servicii rezidențiale
□ 1.1. Centre rezidențiale
2. Servicii de suport cu cazare
□ 2.1. Servicii rezidențiale de urgență socială
Servicii sociale fără cazare
3. Servicii sociale de suport în comunitate, fără cazare
□ 3.1. Centre de zi de îngrijire, abilitare și reabilitare
☒ 3.2. Centre de zi
□ 3.3. Centre de zi de socializare tip club
□ 3.4. Servicii de îngrijire la domiciliul beneficiarului
□ 3.6. Servicii de pregătire și distribuire a hranei
□ 3.7. Servicii de suport
□ 3.8. Serviciul plasament familial
□ Servicii de locuire asistată în comunitate
□ 4.1. Locuință protejată
□ 4.2. Centre pentru viață independentă



	
	Serviciul social se adresează următoarei/următoarelor categorii de beneficiari*:
	□ Copil - C;
□ Persoană adultă cu dizabilități: D;
☒ Persoană vârstnică: PV;
□ Victime ale violenței domestice: VD;
□ Persoană fără adăpost: PFA;
□ Alte grupuri vulnerabile AGV, respectiv:
○ victime ale traficului de persoane;
○ agresori violență domestică;
○ persoane cu diverse adicții;
○ persoane private de libertate;
○ persoane sancționate cu măsură educativă sau pedeapsă neprivativă de libertate;
○ persoanele victime ale infracțiunilor;
○ șomeri de lungă durată;
○ persoanele cu afecțiuni psihice;
○ aparținători ai persoanelor beneficiare;
○ altele: . . . specificați . . . . . . . . . .



Codul serviciului social (conform Nomenclatorului serviciilor sociale):   881.3.2.CZ.PV
	
	
	

	
	Deține licență de funcționare:
	seria LF nr. 0012472 și este eliberată de către Ministerul Muncii și Solidarității Sociale la data de 04.04.2024
Capacitate : 120 beneficiari/zi



	Serviciul social este organizat*:
	□Cu personalitate juridică
☒ Fără personalitate juridică



	FSS percepe pentru accesarea serviciului social o contribuție din partea beneficiarului/reprezentantului legal/susținătorului legal:*
	□Da
☒ Nu



Adresa serviciului social: localitatea Alba Iulia, județul Alba, str. Libertății nr. 21, codul poștal 510103.
Scurtă descriere a spațiului în care funcționează serviciul social:
Suprafață totală în metri pătrați: 630 mp .
Nr. etaje: 1 nivel-parter.
Curte exterioară: 1489 mp
Nr. total camere: 15 din care:
a) nr. camere cu destinația dormitor: 0.;
b) nr. camere destinate cabinetelor de specialitate: 4;
c) nr. spații comune: 4;
d) nr. spații igienico-sanitare, și anume nr. toalete: 5, nr. camere de duș/baie: 2;
e) nr. bucătării/spații de preparare a hranei: 1;
f) nr. camere/spații destinate personalului de conducere, administrativ, gospodărire, întreținere-reparații, deservire: 0.
Alte spații cu diverse destinații: 3
	Spațiul este accesibilizat:*
	□ În exterior (clădirea)
□ În interior
	☒Da
☒ Da
	Nu
Nu



	
	Programul de funcționare a serviciului social*:
	□ Permanent (24 h din 24)
☒ Zilnic:
nr. de ore/zi: 8
nr. de zile/săptămână: 5  



3. SCOPUL SERVICIULUI SOCIAL
Serviciul social  Centrul  de zi pentru persoane vârstnice are drept scop acordarea de servicii sociale persoanelor vârstnice din municipiul Alba Iulia ale căror nevoi pot fi soluţionate prin activităţile derulate/serviciile oferite, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.
4.CADRUL LEGAL DE ÎNFIINȚARE, ORGANIZARE ȘI FUNCȚIONARE
Serviciul social Centrul de zi pentru persoane vârstnice este înfiinţat  la data de 01.02.2004, urmare a parteneriatului dintre Consiliul Local Alba Iulia, Fundaţia PAEM Alba, Organizaţia Caritas Alba Iulia şi Asociaţia Filantropia Ortodoxă Alba Iulia în urma finanţării prin programul PHARE 2001 Coeziune economică şi socială, schema de investiţii în servicii sociale şi funcționează în cadrul Direcţiei de Asistenţă Socială Alba Iulia în baza Hotărârii Consiliului Local al municipiului Alba Iulia nr.165/2005, este administrat de furnizorul de servicii sociale Direcţia de Asistenţă Socială Alba Iulia.
Serviciul social Centrul de zi pentru persoane vârstnice funcționează cu respectarea prevederilor cadrului general de organizare și funcționare a serviciilor sociale, reglementat de Legea asistenței sociale nr. 292/2011, cu modificările și completările ulterioare, Legea nr. 17/2000 privind asistența socială a persoanelor vârstnice, republicată, cu modificările și completările ulterioare precum și a altor acte normative aplicabile domeniului, după cum urmează: 
-Ordinul nr. 29/03.01.2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, Anexa nr. 6, cu modificările și completările ulterioare;
-HGR nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale.

5. ACCESAREA SERVICIULUI
(1) Serviciul social se accesează pe baza:
- cererii de admitere adresate FSS de către beneficiar, însoțită de dispoziția directorului Direcției de asistență socială Alba Iulia pentru aprobarea dreptului la servicii sociale ca măsură de asistență socială și documentele justificative prevăzute de lege, în situația în care cererea de servicii sociale a fost înregistrată în conformitate cu prevederile art. 44 alin. (2) din Legea nr. 292/2011, cu modificările și completările ulterioare;
(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenței sociale nr. 292/2011, cu modificările și completările ulterioare.
(3) După aprobarea cererii de admitere de către conducătorul FSS, se încheie între FSS și beneficiar/reprezentantul legal un contract de furnizare servicii, completat conform modelului aprobat prin decizia FSS, cu respectarea modelului-cadru reglementat la nivel național, aprobat prin Ordinul ministrului muncii, familiei, tineretului și solidarității sociale nr. 1.126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistență socială, a procedurii de fundamentare a bugetului necesar, precum și a indicatorilor pentru monitorizarea serviciilor sociale acordate ca măsură de asistență socială.
(4) După încheierea contractului de prestări de servicii cu persoana solicitantă, furnizorul informează, în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul, cu respectarea modelului prevăzut în anexa nr. 2 la Ordinul ministrului muncii, familiei, tineretului şi solidarităţii sociale nr. 1.126/2025.Nu este cazul
(5) Documentele solicitate la admitere sunt: 
· Cerere tip de înscriere;
· Actul de identitate;
· Cupon/Talon de pensie;
· Certificatul de încadrare în grad de handicap (dacă este cazul)
· Alte acte relevante privind situația socio-medicală (dacă este cazul)
· Alte acte, după caz.
Cererea se va depune personal sau prin intermediul reprezentantului legal la sediul Centrului de zi pentru persoane vârstnice în format fizic, sau electronic pe emailul Direcției de asistență socială Alba Iulia. 
(6)Criterii de eligibilitate:
În Centrul de zi pentru persoane vârstnice, pot fi admise persoane ale căror nevoi pot fi soluţionate prin activităţile derulate/serviciile oferite care îndeplinesc cumulativ următoarele condiții:    
· persoane vârstnice - persoane care au împlinit vârsta de pensionare stabilită de lege
· domiciliul/ reședința în Alba Iulia 
· nevoile persoanelor vârstnice pot fi acoperite prin activităţile derulate/serviciile oferite.
(7) Condițiile de încetare a serviciilor: 
Încetarea acordării serviciilor se realizează la cererea sau decizia unilaterală a beneficiarului, sau prin acordul părţilor, prin dispoziția motivată a directorului Direcţiei de Asistenţă Socială.
Constituie motiv de încetare a acordării serviciilor sociale următoarele:
a) expirarea duratei pentru care a fost încheiat contractul;
b) acordul părţilor privind încetarea contractului;
c) scopul contractului a fost atins;
d) forţa majoră, dacă este invocată;
e) decesul persoanei;
f) în cazul săvârşirii de abateri disciplinare, în cazul unui comportament și limbaj ostil/agresiv față de personalul Centrului sau a beneficiarilor precum și a nerespectării regulamentelor interne;
g) neparticiparea la activităţile organizate în Centrul de zi pentru vârstnici  şi/sau neprezentarea în vederea reevaluării periodice şi planificării serviciilor aşa cum este prevăzută în legislaţia de specialitate,  pe o perioadă de peste 6 luni.
(8) Încetarea furnizării serviciilor sociale se face în baza dispoziției directorului executiv al Direcției de Asistență social, dispoziția fiind motivată, emisă în formă scrisă și adusă la cunoștința beneficiarului.
(9) Înainte de luarea deciziei, beneficiarul are dreptul de a fi informat și de a-și exprima punctul de vedere, în condițiile prevăzute de lege.
(10) Dispoziția de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.
(11) Centrul admite persoane beneficiare în regim de urgență: □ DA ☒  NU
6. DREPTURILE ȘI OBLIGAȚIILE BENEFICIARILOR
(1) Drepturile beneficiarilor serviciului social sunt cele prevăzute la art. 361 alin. (1) din Legea asistenței sociale nr. 292/2011, cu modificările și completările ulterioare.
 Beneficiarii serviciului social Centrul de zi pentru persoane vârstnice au următoarele drepturi:
a) să li se respecte drepturile și libertățile fundamentale, fără discriminare;
b) să fie informați asupra situațiilor de risc, precum și asupra drepturilor sociale;
c) să li se comunice, în limbaj simplu, informații accesibile privind drepturile fundamentale și măsurile legale de protecție, precum și informații privind condițiile care trebuie îndeplinite pentru a le obține;
d) să participe la procesul de luare a deciziilor cu privire la furnizarea serviciilor sociale;
e) să li se asigure păstrarea confidențialității asupra informațiilor furnizate și primite;
f) să li se asigure continuitatea serviciilor sociale furnizate, atât timp cât se mențin condițiile care au generat situația de dificultate;
g) să fie protejați de lege atât ei, cât și bunurile lor, atunci când nu au capacitate de decizie, chiar dacă sunt îngrijiți în familie sau într-o instituție;
h) să li se respecte demnitatea și intimitatea;
i) să participe la luarea deciziilor privind intervenția socială, putând alege variante de intervenții, dacă acestea există;
j) să participe la evaluarea serviciilor sociale primite;
k) să participe în organismele de reprezentare ale furnizorilor de servicii sociale.
(2) Acordul persoanei beneficiare pentru divulgarea informațiilor confidențiale se asumă numai în formă scrisă.
(3) Informațiile confidențiale pot fi dezvăluite fără acordul beneficiarilor în condițiile prevăzute de art. 361 alin. (3) din Legea asistenței sociale nr. 292/2011, cu modificările și completările ulterioare:
a) atunci când dispozițiile legale o prevăd în mod expres;
b) când este pusă în pericol viața persoanei beneficiare sau a membrilor unui grup social;
c) pentru protecția vieții, integrității fizice sau a sănătății persoanei, în cazul în care aceasta se află în incapacitate fizică, psihică, senzorială ori juridică de a-și da consimțământul.
(4) Prelucrarea datelor persoanelor beneficiare de servicii sociale, de către toate entitățile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
(5) Beneficiarii de servicii sociale au obligațiile prevăzute la art. 362 din Legea asistenței sociale nr. 292/2011, cu modificările și completările ulterioare:
a) să furnizeze informații corecte cu privire la identitate, situație familială, socială, medicală și economică;
b) să participe la procesul de furnizare a serviciilor sociale;
c) să contribuie, în conformitate cu legislația în vigoare, la plata serviciilor sociale furnizate, în funcție de tipul serviciului și de situația lor materială;
d) să comunice orice modificare intervenită în legătură cu situația lor personală;
e) să respecte regulamentul de organizare și funcționare a serviciului social.

7. SERVICII FURNIZATE/ ACTIVITĂȚI DERULATE ÎN CADRUL SERVICIULUI SOCIAL
(1) Serviciile furnizate/Activitățile derulate sunt următoarele:
A.Servicii/Activități de bază (principale) care definesc scopul serviciului social:
	 Alimentație
	· hidratare și asigurare de băuturi calde și gustări, ca, de exemplu, apă, ceai, cafea, lapte, biscuiți, placinte, etc

	Asistență medicală
	·  asistența medicală asigurată de asistent medical, ca, de exemplu, monitorizarea stării de sănătate, administrarea tratamentului oral și injectabil, colaborarea cu medicul de familie și alți medici specialiști, relaționarea cu unitățile medicale ambulatorii și cu paturi
·  asistența medicală asigurată de medici cu drept de liberă practică

	Abilitare/ Reabilitare/ Recuperare funcțională
	· activități pentru dezvoltarea deprinderilor de viață independentă, ca, de exemplu, deprinderi zilnice, deprinderi de comunicare, deprinderi de mobilitate, deprinderi de autoîngrijire, deprinderi de îngrijire a propriei sănătăți, deprinderi de autogospodărire, deprinderi de interacțiune, luarea de decizii
·  Kinetoterapie
·  gimnastică/exerciții fizice de întreținere
·  terapii de specialitate pentru boli mintale și psihice realizate de psiholog
·  artterapie, ca, de exemplu, modelaj, sculptură, pictură sau desen, decorațiuni pe diverse materiale, artizanat, dans, muzică, teatru, etc
·  activități/exerciții de stimulare psihică, senzorială și motorie

	Inserție/ Reinserție socială / Integrare/ Reintegrare socială
	· informare și consiliere privind problematicile sociale și drepturile beneficiarilor
· servicii de asistență socială, specifice profesiei, prevăzute în Statutul asistentului social
·  consiliere psihosocială
· consiliere specializată( juridică, etc)
·  activități de socializare și petrecere a timpului liber
·  dezvoltarea relațiilor sociale, inclusiv implicarea în voluntariat

	Alte activități/ servicii destinate persoanelor vulnerabile pentru prevenirea riscului de excluziune socială
	· colectarea și distribuirea de ajutoare alimentare și materiale




B.Servicii/Activități complementare care răspund cerințelor beneficiarilor (acordate prin decizia FSS și sunt finanțate din alte surse decât bugetul de stat):
Se pot acorda  servicii/activități prin  programe/proiecte cu finanțare neramburabilă, parteneriate, donații, cum ar fi:dezvoltarea și menținerea relațiilor sociale, după caz, inclusiv facilitarea implicării în activități de voluntariat; distribuirea și/sau punerea la dispoziția beneficiarilor, cu titlu gratuit, a unor mijloace de sprijin, după caz, precum cadre de mers, cârje, bastoane, fotolii rulante sau alte dispozitive de sprijin, în funcție de nevoile identificate, disponibilitatea bunurilor și  procedurilor interne; sprijin pentru accesarea serviciilor de suport existente la nivelul FSS/DAS Alba Iulia, inclusiv servicii prin spălătoria socială,etc.
(2) Activitățile pentru creșterea performanței serviciilor sociale față de cerințele minime reprezentate de nivelul de calitate III constau, după caz, în:
- accesarea și implementarea de programe, proiecte, parteneriate sau alte forme legale de colaborare, în vederea dezvoltării, diversificării și adaptării serviciilor/activităților acordate beneficiarilor, în limita resurselor disponibile și cu respectarea cadrului legal aplicabil;
(3) Pentru realizarea activităților prevăzute la alin. (2) sunt alocate, după caz, următoarele resurse:fonduri externe nerambursabile, fonduri provenite din programe/proiecte, donații, sponsorizări, parteneriate și alte surse legal constituite.
8. STRUCTURA ORGANIZATORICĂ, NUMĂRUL DE POSTURI ȘI CATEGORIILE DE PERSONAL
(1) Serviciul social Centrul de zi pentru persoane vârstnice funcționează cu un număr total de 7 funcții, conform prevederilor conform prevederilor Hotărârii Consiliului Local al municipiului Alba Iulia  nr. 218/25.06.2024 privind modificarea organigramei și a statului de funcții a Direcției de Asistență Socială prin reorganizare.
a) personal de conducere:
- coordonator personal de specialitate: 1 post;
Directorul executiv al  Direcţiei de Asistenţă Socială și Directorul Executiv Adjunct asigură conducerea și coordonarea Centrului de zi pentru persoane vârstnice, conform atribuțiilor din fișa postului, până la ocuparea postului de conducere.
Organizarea şi conducerea contabilităţii se realizează cu respectarea prevederilor art. 10 din Legea contabilităţii nr. 82/1991, republicată, cu modificările şi completările ulterioare prin  Serviciul financiar, administrativ și achiziții publice.
b) personal de specialitate de îngrijire și asistență; personal de specialitate și auxiliar: 5 posturi;
c) personal cu funcții administrative, gospodărire, întreținere-reparații, deservire: 0 posturi;
Activitățile administrative, de gospodărire, întreținere-reparații, deservire, aprovizionare, achiziții, resurse umane, financiar-contabile, juridice, registratură, arhivare, administrarea patrimoniului și alte activități suport necesare funcționării serviciului social sunt asigurate, după caz, de personalul din cadrul Direcției de Asistență Socială Alba Iulia, potrivit organigramei, statului de funcții, fișelor de post, procedurilor interne și atribuțiilor stabilite la nivelul FSS.
d) personal de specialitate cu contract de furnizare servicii: 1 post medic.
(2) În cadrul serviciului social sunt prevăzute următoarele activități care pot fi desfășurate de voluntari, recrutați cu respectarea prevederilor Legii nr. 78/2014 privind reglementarea activității de voluntariat în România, cu modificările și completările ulterioare: activități de socializare și petrecere a timpului liber, artterapie, activități/exerciții de stimulare psihică, senzorială și motorie, terapie ocupațională/ergoterapie
(3) În cadrul serviciului social, pentru următoarele activități pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările și completările ulterioare: nu este cazul.
(4) Centrul asigură/poate asigura posibilitatea desfășurării practicii studenților la asistență socială sau alte specializări adecvate activităților derulate în cadrul serviciului social, în baza contractelor/convențiilor de colaborare cu universitățile, încheiate în conformitate cu prevederile Legii nr. 258/2007 privind practica elevilor și studenților, cu completările ulterioare, potrivit convenției/convențiilor încheiate, pe baza fișei de sarcini sau caietului de practică.
(5) Angajarea/Contractarea/Sancționarea sau eliberarea din funcție a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările și completările ulterioare, etc.
Încadrarea personalului se realizează cu respectarea numărului maxim de posturi prevăzut în statul de funcții aprobat.
Raportul nr. de angajați/nr. de beneficiari este de: 1/20
9. PERSONALUL DE CONDUCERE
(1) Principalele atribuții ale personalului de conducere sunt:
a) asigură coordonarea, îndrumarea și controlul activităților desfășurate de personalul serviciului și propune organului competent sancțiuni disciplinare pentru salariații care nu își îndeplinesc în mod corespunzător atribuțiile, cu respectarea prevederilor legale din domeniul furnizării serviciilor sociale, Codului muncii etc.;
b) elaborează rapoartele generale privind activitatea serviciului social, stadiul implementării obiectivelor și întocmește informări pe care le prezintă furnizorului de servicii sociale;
c) propune participarea personalului de specialitate la programe de instruire și perfecționare;
d) colaborează cu alte servicii sociale/alți furnizori de servicii sociale și/sau alte structuri ale societății civile în vederea schimbului de bune practici, a îmbunătățirii permanente a instrumentelor proprii de asigurare a calității serviciilor, precum și pentru identificarea celor mai bune servicii care să răspundă nevoilor persoanelor beneficiare;
e) întocmește raportul anual de activitate;
f) asigură buna desfășurare a raporturilor de muncă dintre angajații serviciului/centrului;
g) propune furnizorului de servicii sociale structura organizatorică și numărul de personal;
h) desfășoară activități pentru promovarea imaginii serviciului în comunitate;
i) ia în considerare și analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităților desfășurate de personalul din cadrul serviciului și dispune, în limita competenței, măsuri de organizare care să conducă la îmbunătățirea acestor activități sau, după caz, formulează propuneri în acest sens;
k) organizează activitatea personalului și asigură respectarea timpului de lucru și a regulamentului de organizare și funcționare;
l) reprezintă serviciul în relațiile cu furnizorul de servicii sociale și, după caz, cu autoritățile și instituțiile publice, cu persoanele fizice și juridice din țară și din străinătate, precum și în justiție;
m) asigură comunicarea și colaborarea permanentă cu serviciul public de asistență socială de la nivelul primăriei sau, după caz, și de la nivel județean, cu alte instituții publice locale și organizații ale societății civile active în comunitate, în folosul beneficiarilor;
n) întocmește proiectul bugetului propriu al serviciului și contul de încheiere a exercițiului bugetar, împreună cu serviciul financiar;
o) asigură îndeplinirea măsurilor de aducere la cunoștință atât personalului, cât și beneficiarilor a prevederilor din regulamentul propriu de organizare și funcționare;
p) asigură încheierea cu beneficiarii a contractelor de furnizare a serviciilor sociale;
q) alte atribuții prevăzute în standardul minim de calitate aplicabil.
(2) Candidații pentru ocuparea funcției de conducere trebuie să fie absolvenți de studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă în domeniul psihologie, asistență socială sau sociologie, cu vechime/experiență de minimum doi ani în domeniul serviciilor sociale, sau absolvenți cu diplomă de licență ai învățământului superior în domeniul juridic, medical, economic sau al științelor administrative, cu vechime/experiență de minimum trei ani în domeniul serviciilor sociale.
(3) Dovada vechimii/experienței în domeniul serviciilor sociale presupune desfășurarea/participarea la cel puțin una dintre etapele procesului de acordare a serviciilor sociale prevăzute la art. 46 din Legea asistenței sociale nr. 292/2011, cu modificările și completările ulterioare.
10. PERSONALUL DE SPECIALITATE
(1) Personalul de specialitate :
a) asistent medical generalist (325901);
b)  asistent social (263501);
c) psiholog în specialitatea psihologie clinică (263401); 
d) post kinetoterapeut (226405)
e)alt personal de specialitate în asistență socială: inspector de specialitate (242203
f) alte categorii ocupaționale care răspund specificului activităților derulate/serviciilor furnizate în cadrul serviciului social, personal cu atribuții delegate și anume: consilier juridic (cod COR 261103).
(2) Principalele atribuții ale personalului de specialitate:
a) își desfășoară activitatea conform competențelor și exigențelor profesiei;
b) în relație cu beneficiarii și colegii de muncă, respectă Codul etic aprobat de FSS;
c) își îndeplinește atribuțiile prevăzute în fișa postului și respectă relațiile ierarhice;
d) participă la toate sesiunile de instruire organizate în cadrul serviciului social, precum și la cursurile de formare profesională continuă;
e) lucrează în echipă și colaborează cu specialiști din alte servicii sociale în vederea soluționării cazurilor;
f) în activitatea desfășurată, respectă prevederile legale în vigoare și standardele minime de calitate aplicabile;
g) sesizează conducerii serviciului situații care pun în pericol siguranța beneficiarului, situații de nerespectare a prevederilor prezentului regulament etc.;
h) consemnează activitatea proprie în documentele utilizate în cadrul serviciului social și întocmește rapoarte periodice cu privire la activitatea derulată;
i) face propuneri de îmbunătățire a activității în vederea creșterii calității serviciului și respectării legislației.
(3) Atribuțiile detaliate pentru fiecare post de specialitate aferent statului de funcții se înscriu în fișa postului, conform standardelor minime de calitate.
11. PERSONALUL ADMINISTRATIV
    (1) Personalul administrativ asigură activităţile auxiliare serviciului social: aprovizionare, mentenanţă, achiziţii etc. 
Activităţile administative și auxiliare serviciului social: mentenanţă, achiziţii etc. sunt asigurate de personal administrativ din alte compartimente ale Direcţiei de Asistenţă Socială sau din cadrul  altor servicii ale Primăriei Municipiului Alba Iulia.
         (2) Categoriile de personal administrativ includ personalul din statul de funcții și personalul cu atribuții delegate, enumerat la pct.10.
          (3) Atribuţiile personalului administrativ sunt prevăzute în fişa postului.
12. CONSILIUL CONSULTATIV nu este cazul
(1) Consiliul consultativ este o structură constituită pentru monitorizarea serviciilor sociale cu sau fără personalitate juridică.
(2) Consiliul consultativ este compus din:
a) reprezentant/reprezentanți ai FSS;
b) reprezentant/reprezentanți ai beneficiarilor serviciilor acordate în cadrul centrului, ales/aleși prin vot de către beneficiari.
(3) Consiliul consultativ are în vedere asigurarea:
a) monitorizării de către furnizorul de servicii sociale, care a solicitat și obținut licența de funcționare a serviciului/centrului Centrul de zi pentru persoane vârstnice a respectării standardelor minime de calitate;
b) respectării principiului participării beneficiarilor la luarea deciziilor în ceea ce privește funcționarea centrului.
(4) Consiliul consultativ îndeplinește următoarele atribuții principale:
a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziția obiectelor de inventar de uz personal, amenajarea spațiului etc.);
b) analizează activitățile derulate în centru și propune măsuri și programe de îmbunătățire a acestora;
c) după caz, își exprimă acordul prealabil cu privire la încetarea/sistarea serviciilor acordate unei persoane beneficiare în situația în care aceasta nu a respectat clauzele contractului de acordare a serviciilor sau are un comportament inadecvat care face incompatibilă găzduirea acestuia în centru în condiții de securitate pentru sine, ceilalți beneficiari sau personalul centrului.
(5) În aplicarea prevederilor alin. (4) lit. c), consiliul consultativ are obligația să se asigure că se respectă următoarele condiții:
a) informarea beneficiarul în prealabil, în scris, cu privire la motivele măsurii de încetare/sistare;
b) ascultarea beneficiarului personal sau prin reprezentant, înainte de luarea deciziei;
c) respectarea dreptului beneficiarului de a prezenta documente sau probe relevante;
d) membrii consiliului consultativ au semnat un acord de confidențialitate;
e) votul se desfășoară în mod secret;
f) decizia se adoptă cu majoritatea voturilor exprimate de membrii prezenți.
(6) Conducătorul centrului are obligația de a afișa procesul-verbal al ședinței consiliului consultativ, cu excepția datelor cu caracter personal.
13. Finanțarea serviciului social
(1) În estimarea bugetului de venituri și cheltuieli, conducătorul serviciului social/FSS are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obținut licența de funcționare și pentru atingerea/îndeplinirea indicatorilor de performanță prevăzuți în planul de dezvoltare a serviciului social menționat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii și solidarității sociale și al ministrului familiei, tineretului și egalității de șanse nr. 1.040/6.296/2024.
(2) Finanțarea cheltuielilor de funcționare a serviciului social se asigură cu respectarea prevederilor legale, după caz, din următoarele surse:
	
	a) contribuția persoanelor beneficiare și/sau a întreținătorilor acestora*:
	□ este stabilită contribuție a beneficiarului;
☒ nu este stabilită contribuție a beneficiarului.



	
	b) bugetul local al județului, respectiv al municipiului București*:
	□DA
☒  NU

	
	c) bugetele locale ale comunelor, orașelor și municipiilor, respectiv bugetele locale ale sectoarelor municipiului București*:
	☒DA
□  NU



	
	d) bugetul de stat*:                 
	☒DA
□  NU



	
	e) donații, sponsorizări sau alte contribuții din partea persoanelor fizice ori juridice din țară și din străinătate*:
	☒DA
□  NU



	
	f) fonduri externe rambursabile și nerambursabile*:
	☒DA
□  NU



	
	g) alte surse de finanțare, în conformitate cu legislația în vigoare*:
	☒DA
□  NU



14. DISPOZIŢII FINALE
(1) Prezentul regulament intră în vigoare la data 1.07.2026.
(2) La data intrării în vigoare a prezentului regulament, se abrogă Regulamentul de organizare și funcționare al Centrului de zi pentru persoane vârstnice aprobat  prin Hotărârea Consiliului Local al Municipiului Alba Iulia nr.221/30.05.2023, precum și orice alte prevederi contrare.
(3) Prevederile prezentului regulament se completează cu orice dispoziţie legală ce priveşte organizarea, funcţionarea şi atribuţiile Centrului de zi pentru persoane vârstnice. De asemenea, în măsura în care se modifică prevederile legale în vigoare la data aprobării prezentului regulament, acesta se consideră de drept modificat cu respectivele prevederi legale.
(4) Prevederile prezentului regulament se completează  cu prevederile  Regulamentului de organizare şi funcţionare al Direcţiei de Asistenţă Socială.
(5) Modificarea și completarea prezentului regulament se realizează prin hotărâre a Consiliului Local al Municipiului Alba Iulia, în condițiile legii.
(6) Nerespectarea dispoziţiilor Regulamentului de organizare şi funcţionare atrage după sine răspunderea  disciplinară, administrativă sau civilă.

